
	Κύκλος διαλέξεων

«Προς την Επανάσταση και τη συγκρότηση του Ελληνικού Κράτους»

Συζήτηση με θέμα:

Η αναστολή του Συντάγματος της Τροιζήνας από τον Ιωάννη Καποδίστρια (Ιανουάριος 1828): προσεγγίσεις, αμφισβητήσεις και ερωτήματα
στο Σπίτι της Κύπρου

Το Σπίτι της Κύπρου και η Εταιρεία Μελέτης και Έρευνας Νεότερης και Σύγχρονης Ιστορίας (Ε.Μ.Ε.Ν.Σ.Ι.), στο πλαίσιο του δεύτερου κύκλου διαλέξεων με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργανώνουν την Τετάρτη 27 Μαρτίου 2019 και ώρα 19:00, στο Σπίτι της Κύπρου, Ξενοφώντος 2Α Σύνταγμα,  ανοιχτή συζήτηση με τον κ. Ανδρέα Κούκο, Νομικό, Ιστορικό Ερευνητή, Πρόεδρο Δ.Σ. Ε.Μ.Ε.Ν.Σ.Ι. και τον κ. Γεώργιο Παπατσώρη, Δικηγόρο παρ’ Αρείω Πάγῳ, MJI, με θέμα Η αναστολή του Συντάγματος της Τροιζήνας από τον Ιωάννη Καποδίστρια (Ιανουάριος 1828): προσεγγίσεις, αμφισβητήσεις και ερωτήματα.

Τον Ιανουάριο του 1828 ο Ιωάννης Καποδίστριας φθάνει στην Αίγινα και αναλαμβάνει τα καθήκοντα του πρώτου Κυβερνήτη της Ελλάδος. Οι στιγμές είναι κρίσιμες και τραγικές μαζί. Ελάχιστα τετραγωνικά χιλιόμετρα γης είναι το ελεύθερο ελληνικό κράτος. Ο Ιμπραήμ καταστρέφει τα πάντα στην Πελοπόννησο και δεν υπάρχει η παραμικρή οργάνωση ελληνικής πολιτείας. Ο Καποδίστριας καταλαβαίνει ότι πρέπει να πάρει άμεσα «σκληρές αποφάσεις». Ζητάει την προσωρινή αναστολή του Συντάγματος της Τροιζήνας και θέτει του βουλευτές προ των ευθυνών τους. Ποιοι είναι οι λόγοι της δραματικής αυτής απόφασης; Τι θέλει να πετύχει ο Καποδίστριας θέτοντας στο περιθώριο το Σύνταγμα; Η Βουλή αυτοδιαλύεται και ενισχύονται προσωρινά οι εξουσίες του Κυβερνήτη. Δημιουργείται Αντιπολίτευση εναντίον του.
21 Μαρτίου 2019
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.jpg]